CELEX: 62014TN0030
Language: sl
Date: 2014-01-13 00:00:00
Title: Zadeva T-30/14: Tožba, vložena 13. januarja 2014 – Laverana proti UUNT (BIO – INGRÉDIENTS VÉGÉTAUX – PROPRE FABRICATION)

22.3.2014   
            
            
               SL
            
            
               Uradni list Evropske unije
            
            
               C 85/22
            
         Tožba, vložena 13. januarja 2014 – Laverana proti UUNT (BIO – INGRÉDIENTS VÉGÉTAUX – PROPRE FABRICATION)
   (Zadeva T-30/14)
   2014/C 85/39
   Jezik postopka: nemščina
   
      Stranki
   
   
      Tožeča stranka: Laverana GmbH & Co. KG (Wennigsen, Nemčija) (zastopnika: J. Wachinger in M. Zöbisch, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razveljavi odločbo četrtega odbora za pritožbe pri Uradu za usklajevanje na notranjem trgu (znamke in modeli) z dne 11. novembra 2013 v zadevi R 1749/2013-4 in dopusti objavo prijave znamke Skupnosti št. 11 642 527 za proizvode in storitve iz razredov 3, 5 in 35;
            
         
               —
            
            
               podredno, razveljavi odločbo četrtega odbora za pritožbe pri Uradu za usklajevanje na notranjem trgu (znamke in modeli) z dne 11. novembra 2013 v zadevi R 1749/2013-4 in zadevo vrne uradu v ponovno odločanje;
            
         
               —
            
            
               podredno, razveljavi odločbo četrtega odbora za pritožbe pri Uradu za usklajevanje na notranjem trgu (znamke in modeli) z dne 11. novembra 2013 v zadevi R 1749/2013-4;
            
         
               —
            
            
               toženemu uradu naloži plačilo stroškov postopka.
            
         
      Tožbeni razlogi in bistvene trditve
   
   
      Zadevna znamka Skupnosti: figurativna znamka v črno-beli z besednimi elementi „BIO - INGRÉDIENTS VÉGÉTAUX - PROPRE FABRICATION“ za proizvode in storitve iz razredov 3, 5 in 35 – prijava znamke Skupnosti št. 11 642 527
   
      Odločba preizkuševalca: delna zavrnitev prijave
   
      Odločba odbora za pritožbe: zavrnitve pritožbe
   
      Navajani tožbeni razlogi: kršitev člena 7(1)(b) in (c) Uredbe št. 207/2009